1. GROMOBRANSKE INSTALACIJE 


Gromobranska instalacija ima zadatak da što sigurnije zaštiti građevne 
objekte odnosno živa bića i predmete koji se u njima nalaze od štetnih poslje- 
dica izbijanja atmosferskog elektriciteta u obliku munje. Odmah u početku 
moramo spomenuti da se ne može izvesti takva instalacija koja bi stopo- 
stotno ispunjavala svoju zadaću, a koja bi istovremeno bila i ekonomski op- 
ravdana. Praksa je pokazala da munja prilično često udari u objekte na kojima 
je gromobranska instalacija izvedena u skladu s postojećim propisima. 

Da bismo dobili potpuniju sliku, nećemo se ograničiti samo na to da prika- 
žemo ispravno izvođenje gromobranskih instalacija u najkarakterističnijim 
slučajevima, nego ćemo se osvrnuti i na prirodu munje, kao i na prilike koje 
omogućuju njezinu pojavu. 

Poznato je da vode zapremaju oko % Zemljine površine. Zbog djelovanja 
Sunčeve topline, topline nastale za vrijeme ionizacijskih procesa u atmosferi, 
kao i topline u unutrašnjosti Zemlje, te se vode neprestano isparuju. Čestice 
vodene pare lakše su od zraka, pa zbog uzgona odlaze u visine. Prolazeći 
kroz Zemljinu atmosferu, nailaze na razne čestice i materijalne tvorevine, 
među kojima ima između ostaloga i slobodnih negativnih i pozitivnih elek- 
tričnih naboja koji nastaju zbog udarne ionizacije izazvane kozmičkim zrače- 
njima. Kada se takav naboj prilijepi uz česticu pare, ona postane negativno 
odnosno pozitivno nabijena. Kad dođe na visinu od 500—800 m iznad površine 
Zemlje, para naiđe na znatno nižu temperaturu, kod koje se konđenzira po- 
novno u vodu. 

Goleme količine tako stvorenih kapljica vode skupljaju se u oblak. Svaka 
čestica pare donese u oblak ono što je pokupila na svom putu kroz atmosferu: 
neke donesu pozitivan, druge negativan naboj, a neke su bez naboja. Bio bi puki 
slučaj kad bi se u jednom oblaku našla potpuno jednaka količina negativnog 
i pozitivnog elektriciteta: takav bi oblak bio električki neutralan. Redovito 
prevladava jedna vrsta elektriciteta, tako da je oblak nabijen pozitivno ili 
negativno. 

Električni naboj oblaka influencira na površini Zemlje suprotnoimenu 
elektricitetu, sl. 1. Električno polje u tom međuprostoru najjače je na mjestu 
gdje je razmak između oblaka i Zemlje najmanji. U tom je području ubrza- 
vanje primarnih slobodnih naboja najveće, pa bi čovjek očekivao da će u tom 
prostoru oni najjače ionizirati i đa će u njemu doći do pojave munje. 

Međutim, praksa je pokazala da munja nerijetko udari u niski objekt koji 
se nalazi u neposrednoj blizini znatno višega, Tako je svojevremeno bio zabi- 
lježen vrlo zanimljiv slučaj u New Yorku. Između dva nebodera, propisno 
opskrbljena gromobranskom instalacijom, nalazila se prizemnica u koju je 
za vrijeme jake oluje uđarila munja. Takva, naoko nelogična ponašanja munje 
nisu još razjašnjena. Munja je vidljiv dokaz ionizacije atmosfere između 
oblaka i Zemlje, pri čemu se osim svjetlosti javljaju i drugi oblici elektro- 
magnetskog zračenja, kao što su ultraljubičasta, infracrvena, radioaktivna zra- 
čenja itd., u skladu s Maxwellovom teorijom zračenja. 





Za pojavu munje dovoljna su električna polja jakosti 500—1 000 kV/m, dok 
bi za proboj zraka u blizini Zemljine površine bila za istu svrhu potrebna 
jakost polja od približno 3000 kV/m, jer je ovdje zrak gušći. Jakosti struja 
munja leže između 10 i 400 kA: najčešće su manje od 20 kA, a vrlo su rijetke 
iznad 200 kA. 

Munja je kratkotrajno udarno atmosfersko pražnjenje ili niz takvih 
pražnjenja, prouzrokovanih potencijalnom razlikom između oblaka i Zemlje, 
koje je dovoljno da ošteti objekte i ugrozi sigurnost ljudi i ostalih živih bića 
koja se nalaze u njima ili u njihovoj blizini. 

Struja munje je istosmjerna, a karakterizirana je time što najprije naglo 
poraste od vrijednosti nula do amplitude, a zatim postepeno opada na nulu, 
sl, 2, Vrijeme koje je potrebno da se struja izbijanja od polovične vrijednosti 
amplitude 0,5 + I, preko amplitude ponovno smanji na polovičnu vrijednost 
0,5 * Ip Zove se trajanje polovične vrijednosti t,. To je vrijeme 
obično između vrijednosti 30 i 100 mikrosekunda. 

Rastući dio struje izbijanja od O do A zove se čelo. Nakon početnog, 
najjačeg strujnog udara može doći do niza pražnjenja uz jakosti struja od 20 A 
do nekoliko stotina A, koja mogu trajati nekoliko desetina sekunde. 

Udar munje može imati irostruko djelovanje: toplinsko, elektro- 
dinamičko i elektrokemijsko. Od svih tih manifestacija za praksu 
je važna zapravo samo toplinska, koja se očituje u naglom ugrijavanju vodiča 
gromobranske instalacije, osobito na mjestu udara. Ako je zbog malog presjeka 
vodiča njihov električki otpor velik, mogu se vodiči užariti do tališta. Tu opas- 
nost izbjegavamo vodičem dovoljnog presjeka. Većina zgrada ima na krovu 
metalne mase, bilo u obliku rubnog lima kod ravnih betonskih izvedbi, bilo u 
obliku kišnih žljebova kod krovova pokrivenih crijepom. 

Sl. 2. Vremenska promjena udarne struje munje 


Kad munja udari u lim, može se on rastaliti do dubine od približno 
g Mmm = 0,05 mm. Ako je lim tanji, može pregorjeti i u njemu nastanu rupe. 
Ako je na mjestu sastava kišnih žljebova i odvodnih cijevi zbog lošeg lemljenja 
prijelazni otpor prevelik, može se, kad udari munja, na tom mjestu lim rastaliti: 
pri tome kapljice rastaljene kovine štrcaju na sve strane pa mogu uzrokovati 
požar ako padnu na lako zapaljiv materijal kao što je drvo, slama, trstika i sl. 


Da bismo neki objekt zaštitili od udara munje, izvodimo gromobransku 
instalaciju, koja treba da preuzme na sebe atmosfersko pražnjenje i da prim- 
ljeni električni naboj što kraćim putem neutralizira pomoću suprotnoimenog 
naboja iz zemlje. 


Svaka gromobranska instalacija mora imati tri dijela, i to: 
1.1. uređaj za hvatanje atmosferskog elektriciteta, 

1.2. odvode ili dozemne vodove i 

1.3. uzemljivače. 


Sva su tri spomenuta elementa jednako važna: ako je bilo koji od njih izve- 
den nepropisno, to će se odraziti na smanjenju efikasnosti gromobranske zaštite. 








1.1. UREĐAJ ZA HVATANJE ATMOSFERSKOG 
ELEKTRICITETA 


To je onaj dio gromobranske instalacije kojemu je zadatak da na sebe pre- 
uzme atmesfersko pražnjenje. Da bi svoju zadaću mogao što pouzdanije obav- 
ljati, treba ga postaviti na najvišim mjestima objekta u koja bi munja mogls 
najvjerojatnije udariti: to su sljeme krova, dimnjaci, i druge izbočine na krovu, 
metalni rubovi krova i sl 

Kao gromobranske hvataljke mogu služiti krajevi gromobranskih vodova 
koji vertikalno strše uvis, vertikalni štapovi, vodoravni i kosi vodovi iznad i 
uzduž objekta, kao i vanjske mase na objektu, kojima nije prvobitna svrha 
da služe kao gromobranska zaštita, ali ispunjavaju zahtjeve koji se inače stav- 
ljaju na odgovarajući specijalizirani materijal: to su metalni krovovi, jarboli 
i sl. Pri tome treba imati na umu da se lim smije upotrijebiti kao punopravni 
dio gromobranske instalacije samo ako je debeo barem 0,55 mm. 





SL 3. Zaštitna zona gromobranske 
šipke 





zaštitna zona 


Dugo se mislilo da je gromobranska zaštita to efikasnija što su hvataljke 
više iznad objekia. Zato su se kao hvataljke upotrebljavale željezne šipke, dugc 
nekoliko metara, koje su se postavljale iznad najviših dijelova objekata. Me- 
đŠutim, ni među stručnjacima nije bilo jedinstvenog mišljenja o zaštitnom 
djelovanju tih šipki. Prema uvjerenju većine imala je zaštitna zona 
hvataljke, tj. prostor u kojem ne bi trebalo očekivaii udar munje, izgled prema 
sl. 3. To bi bila neka vrsta stošca, čije bi izvodnice imale oblik četvrtine 
kruga s polumjerom r, koji je jednak visini šipke iznad najvišeg dijela krova h. 
Sigurna zaštita postigla bi se postavljanjem tolikog broja šipki, da se njihove 
zaštitne zone barem dodiruju, kao na sl. 4. Efikasnost bi se povećala kad 
bi se razmak između šipki nešto smanjio, tako da bi se njihove zaštitne zone 
preklapale, sl. 5. 

Iskustvo je pokazalo da se čak ni na taj način ne može postići stopostotna 
zaštita jer su munje udarale i u objekte koji su se nalazili u zaštitnoj zoni. 





SI. 4. Zaštitne se zone dodiruju 


Na temelju dugogodišnjih iskustava konačno se ustvrdilo da upotreba 
željeznih šipki kao hvataljki ima još opravdanja jedino kod visokih a 
uskih objekata, kao što su tvornički dimnjaci, tornjevi i sl. Kod svih ostalih 
objekata dovoljna je zaštita ako se primijene tzv. zaštitni vodovi. 

U tu svrhu služe okrugli ili plosnati goli vodiči koji su obično željezni da 
bi bili što jeftiniji. Svi vodiči, bez obzira na oblik presjeka, moraju biti masivni, 
nikako ne izrađeni u obliku užeta, jer bi se pojedine žice lako mogle prekinuti 
i efektivni presjek vodiča bi se smanjio. Iz istog razloga mora sav željezni 
materijal koji služi za izvođenje gromobranskih instalacija biti dobro u 
vatri pocinčan. 














preklapanje zaštitnih zona 


Sl. 5. Zaštitne zone susjednih šipki se preklapaju 


Danas se kao vodiči upotrebljavaju uglavnom plosnate trake radi jedno- 
stavnijeg spajanja i polaganja. Važno je da je traka koja se polaže na zraku 
debela najmanje 3 mm, a ona u zemlji najmanje 3,5 mm, Najviše se upotreblja- 
vaju trake dimenzija 20 X 3 mm, 30 X 3,5 mm i 25 X 4 mm, Ako se primje- 
njuje okrugla žica, njezin promjer mora biti najmanje 8 mm. 

Prema veličini i obliku objekta može uređaj za hvatanje elektriciteta biti 
izveden kao otvoreni zaštitni vod ili kao zaštitna mreža. Bez 
obzira na materijal krova, taj uređaj mora biti postavljen nešto iznad krova 
da toplina munje ne bi oštetila krovni pokrov. Ako je krov od crijepa, salonita 
ili sličnog materijala, zaštitni uređaj mora biti od njega udaljen najmanje 0,1 m. 
To isto vrijedi i za ravne betonske krovove. Ako je krov pokriven lako zapa- 
ljivim materijalom, kao što je slama, trstika i sl., ta udaljenost mora iznositi 
barem 0,6 m. 

Izvedba uređaja za hvatanje u obli- 
ku otvorenog zaštitnog voda dolazi u 
obzir kod manjih zgrada, dugih do 20 m, 
s jednim ili dva pada. Slika 6. pri- 
kazuje kuću s dva pada, kod koje je 
uzduž sljemena položena gromobranska 
iraka, tvoreći otvoreni zaštitni vod. Ka- 
ko je krovna konstrukcija kod ovakvih 
krovova načinjena od drvenih greda, za 
montažu gromobranskih vodova dolaze 
u obzir nosači s narezom. za drvo prema i 
sl. 7. Najveća udaljenost između dva -. 
susjedna nosača ne smije iznositi više < g. Uređaj za hvatanje izveden je 
od 2 m. kao otvoreni zaštitni vod 

SL 7. Nosač za 
učvršćenje u drvo 








SL. 8. Zaštitna mreža 
s dvije očice 


| gramobranski prsten 











Sigurnija se zaštita postiže ako se osim glavnog za- 
štitnog voda, položenog uzduž sljemena, polože još i vo- 
dovi uza sve rubove krova, pa se spoje u zaštitnu mrežu, 
sl. 8. Takvo se rješenje primjenjuje najčešće kod većih 
zgrada. Iz te slike vidimo da je time ostvarena zaštitna 
mreža s dvije očice. Da bi ona uspješno obavljala 
svoj zadatak, ne smije uzdužna odnosno poprečna dimen- 
zija niti jedne očice biti veća od 20 m. Ako je zgrada 
dulja odnosno šira od 20 m, treba položiti još toliko do- 
datnih vodova da se ostvari mreža s očicama manjima od 
20 m, sl. 9. i sl. 16. Ti dodatni vodovi ne moraju se 
po krovu rasporediti simetrično kao na sl. 9. Njihov 
raspored može biti : nesimetričan, sl. 10, što ovisi o 
položaju dimnjaka i sličnih izbočina na krovu. 

Na većim gradilištima postavljaju se privremene 
montažne barake za smještaj radnika i alata. One su 
drvene, a pokrivene salonitom ili daskama s krovnom 
ljepenkom. Njih treba također opskrbiti gromobranskom 
instalacijom. Manje barake često se izvode s jednim pa- 
dom; tada je bolje postaviti zaštitne vodove uza sva četiri 
ruba, do 0,15 m daleko od njega, sl. 11. Sva se četiri 
voda galvanski spoje tako da tvore zaštitni prsten, tj. 
zaštitnu mrežu s jednom očicom. Veće barake imaju krov 
s dva pada: u tom slučaju izvodi se krovna instalacija kao 
na sl. 8, sl. 9. ili sl. 10, u skladu s veličinom njegove tlo- 
crtne površine. 

Sl. 10. Zaštitna mreža 
s nesimetrično raspore- 


S1. 9. Zaštitna mreža sa 
simeirično raspoređenim 

Sl. 11. Krov s jednim s 

SL 12. Zaštitna mreža na betonskom 


padom i zaštitnim 


prstenom 

krovu u obliku prstena 


Kod ravnih, betonskih krovova izvodi se uređaj za hvatanje uvijek kao 
zaštitna mreža. Ako zgrada nije dulja ni šira od 20 m, polaže se zatvoreni kružni 
vod u obliku prstena duž sve četiri strane krova, od 0,1 do 0,15 _m daleko od 
njegovih rubova, sl. 12. 

Kod zgrada većih dimenzija treba taj temeljni prsten uzdužnim i poprečnim 
vodovima nadopuniti u zašiitnu mrežu, sl. 13. Na takvim krovovima polažu 
se zaštitni vođovi na posebne betonske stupiće s ugrađenim željeznim nosačima, 
sl. 14. tako da se vodovi nalaze iznad krova, najmanje 0,1 m visoko. Stupici 
imaju oblik krnje piramide, čije su dimenzije na gornjem kraju 0,1 X 0,1 m. 
U svaki stupić ubetonira se nosač od pocinčane željezne trake 25 X 4 mm, o 
koji se jednim ili dvama vijcima učvrsti zaštitni vod, kao na sl. 14. Vodoravni 
razmak između stupića iznosi obično 0,8-——1,5 m, premda u načelu smije izno- 
siti do 2 m. 

Kod betonskih krovova obično se rub krova pokrije limom: ako je rubni 
lim debeo barem 0,55 mm, smijemo ga upotrijebiti kao temeljni prsten zaštitne 
mreže. Tako štedimo na materijalu i na vremenu. Dalje će biti govora o spa- 
janju rubnog lima s gromobranskim vodovima. 

Ako se zgrada sastoji od nekolikorazličito visokih dijelova, treba zaštitne 
mreže pojedinih dijelova vodljivo spojiti 
u jednu cjelinu, sl. 15. 





Sl. 13. Zaštitna mreža na betonskom 
krovu većih dimenzija 





SL 15. Gatvansko povezivanje u jednu 

zjelinu gromobranskih instalacija zgrade 

SL 14. Betonski stupić s nosačem za koja se sastoji od nekoliko dijelova raz- 
zaštitni vođ ličitih visina 

Ako se u blizini objekta nalaze visoke građevine, npr. tvornički dimnjaci. 
tornjevi i sl., treba zaštitu objekta izvesti na propisan način, kao da tih građe- 
vina u blizini nema. 


1.1.1. Izbočine i metalne mase na krovu 


U gromobransku instalaciju treba obavezno galvanski uključiti sve izbočine 
na krovu, kao što su dimnjaci svih vrsta i materijala, željezne ograde itd. 

Kod dimnjaka od opeke postiže se djelotvorna zaštita najjednostavnije na 
taj način da se o dimnjak kao hvataljka vertikalno učvrsti željezna gromo- 
branska traka tako da iznad njegova ruba strši do 0,5 m, sl. 16. Tu traku treba 
učvrstiti na najmanje dva mjesta. Osobito je važno da je najkraćim putem 
priključimo na najbliži gromobranski vod, Ispravan priključak prikazuje sl. 17. 
a neispravan način uključivanja sl. 18. Način prema sl. 18. je neispravan zato 
što je spojni vod između hvataljke i gromobranskog voda znatno dulji od 
vodoravne udaljenosti dimnjaka i zaštitnog voda, a osim toga je promjena 





SL 17. Ispravan priključak hvataljke 
Sl. 16. Hvataljka na dimnjaku dimnjaka na gromobransku instalaciju 





S1. 19. Priključak metalne ventilacijske 
SL. 18. Neispravan priključak hvatalike cijevi na krovu zgrade na gromobran- 
dimnjaka na gromobransku instalaciju sku instalaciju 

njegova smjera izvedena s premalim polumjerom zakrivljenosti. Udari li 
munja u hvataljku dimnjaka, može u tom slučaju preskočiti na krov. Time bi 
se u atmosferskom naboju omogućilo da ode u zemlju kroz štićeni objekt i da 
prouzroči materijalnu štetu ili ugrozi zdravlje i život bića koja se u tom času 
nalaze u zgradi. 











Sl. 20, Obujmica za priključak St. 21. Cbujmica za priključak 
zaštitne trake na metalnu cijev zaštitne trake na željeznu cijev 


Slika 19. prikazuje uključivanje metalne ventilacijske cijevi na krovu 
u gromobransku instalaciju. Za tu svrhu koristimo se obujmicom koju prika- 
zuje sl. 20. Ona je jednodijelna i kako je debela samo 1,6 mm, čvrsto pri- 
legne uz cijev po čitavu obodu kad je pritežemo, ostvarujući na taj način dobar 
i siguran spoj između cijevi i zaštitne trake. 

Ako se uz rub krova nalazi željezna ograda i ako je njezina osnovna, nosiva 
konstrukcija izrađena od okruglih cijevi, uključit ćemo je u gromobransku 
instalaciju pomoću obujmice, sl. 21. Obujmica je izrađena od trake 40 X 3 mm, 
dvodijelna je, a stegne se dvama vijcima MS. 

Ako je nosiva konstrukcija ograde od uglastih cijevi, priključit čemo na nju 
zaštitnu traku pomoću potpore, sl. 22. 

Već smo spomenuli da se rubni lim kod betonskih krovova može upotrijebiti 
kao temeljni zaštitni prsten, ali samo ako postoji siguran i dobar galvanski 
spoj između pojedinih limenih elemenata po čitavu opsegu krova. Ako su 
limovi nakon preklapanja bili zalemijeni, treba provjeriti kakvoću lema i prema 
potrebi takva mjesta dodatno zalemiti. Kod većih zgrada postoje mjesta na 
kojima rubne limove ne smijemo zalemiti, kako zbog promjena svojeg volu- 
mena — uzrokovanih promjenama okolne temperature — ne bi oštetili betonsku 
glazuru. Ta se mjesta zovu dilatacije, sl. 23. Da bi ipak svi rubni limovi 
tvorili električni zatvoren prsten, treba sve dilatacije električki premostiti. To 
se može izvesti np. prema sl. 24. Ovdje je to izvedeno pomoću tri željezne 
limene trake, debele 1 mm, široke 30 mm. Svaka je jednim krajem zalemljena 
o lim s jedne, a drugim krajem o lim s druge strane dilatacije, i to na površini 

30 X 30 mm. Da bi te trake omogućile disanje limova pod utjecajem promjena 
temperature, nisu ravne, nego valovite. Tako se mogu prilagoditi promjen: 
volumena limova, a između njih je ipak osiguran dobar i irajan spoj. 

Ako se na krovu nalaze metalne cijevi kao nosači radio-antena i televizij- 
skih antena, treba ih najkraćim putem spojiti s najbližim gromobranskim vodom 


pomoću obujmice iz sl. 21. 


Sl. 23. Na mjestu dilatacije rubni su 
limovi samo preklopljeni, a ne 
zalemljeni 






dilatacija 





Sl. 22. Potpora s podložnom pločom Sl. 24, Premoštenje dilatacije 
za učvršćenje o željezni nosač 


Kišne žljevove kod zgrada pokrivenih crijepom, salonitom i sl. možemo 
također iskoristiti kao dio temeljnoga gromobranskog prstena ako im je lim 
debeo najmanje 0,55 mm. Zaštitna traka priključuje se na žlijeb pomoću ste- 
zaljke koju prikazuje sl. 25. 


traka 


S1. 23. Stezaljku za pri- 
ključak zaštitnog vođa 
na kišni žlijeb 

1.1.2. Metalne mase u zgradama 


U zgradama postoje metalne mase, koje prolaze kroz njih vertikalno po 
čitavoj visini; to su vodovodne i plinske cijevi, cijevi centralnog grijanja, vodi- 
lice dizala i liftova itd. Uvijek treba imati na umu da munja može preskočiti 
s gromobranske instalacije na neku od njih. U takvu slučaju atmosfersko pra- 
žnjenje prolazilo bi posve drugim putem nego što smo predvidjeli, što bi mogio 
imati teških, čak i katastrofalnih posljedica. 

Zato treba sve takve mase, ako teku usporedno sa zaštitnim vođom, a od 
njega su udaljene manje od 1 m, obavezno dobro vodljivo s njim spojiti, i to 
na jednom mjestu ako su usporedni na dužini manjoj od 8 m, ali ako je ta dužina 
veća od 8 m, treba masu spojiti s gromobranskim vodom u njenoj najvišoj 
i najnižoj točki. 

Vodilice liftova i dizala treba uvijek najkraćim putem spojiti s gromobran- 
skom instalacijom na njihovu gornjem i donjem kraju. 

Pri uključivanju vodovodne instalacije u gromobransku obavezno treba 
premostiti vodomjer, koji se nalazi u podrumu zgrade ili izvan nje. To se 
obavlja pomoću željezne trake 25 X 4 mm i dviju obujmica učinjenih od trake 
25 X 4 mm ili 30 X 358 mm prema sl. 26. Kod objekata s metalnom krov- 
nom konstrukcijom ne treba postavljati posebni uređaj za hvatanje atmoslfer- 
skog elektriciteta jer je čitav krov veoma efikasna hvataljka. To isto vrijedi 
za metalne rezervoare, u kojima se pohranjuju plin, nafta i sl. 


i FeZn 25x4 









pločica 


Sl. 26. Premoštenje kućnog vodomjera 31. 27. Spajanje zaštitne 
trake s krovnim limom 


Limene mase na krovu uključuju se u uređaj za hvatanje atmositerskog 
elektriciteta lemljenjem. Pri tom treba uzeti u obzir da lim debeo 0,55 mm ima 
posve drugi koeficijent toplinskog rastezanja nego željezna iraka debela 3 ili 
4 mm. Kad bismo ta dva materijala zalemili izravno, spoj bi se zbog nejedna- 
kih volumenskih promjena lima i trake ubrzo raskinuo. Da to spriječimo i 
ostvarimo pouzdan i trajan spoj, na traku najprije navarimo pocinčanu željeznu 
ploču debelu 1 do 2 mm i površine barem 250 X 100 mm, pa tek nju zalemimo 
uz lim prema sl. 27. Postoji niz objekata čijoj gromobranskoj zaštiti treba 
obratiti osobitu pažnju jer su oni zbog svog karakterističnog oblika i dimenzija 
za munju posebno zanimljiv cilj ili bi udar munje u njih mogao imati veoma 
teške posljedice. Takvi su objekti tvornički dimnjaci, radio-antene i televi- 
zijske antene predajnih stanica, tvornice ili skladišta lakozapaljivog ili eksplo- 
zivnog materijala i sl. 

Udar munje u vrh dimnjaka može dimnjak toliko oštetiti da popravak 
zahtijeva da se na stanovito vrijeme obustavi pogon, a posljedica su toga mate- 

rijalni gubici. Ako je dimnjak od opeke, treba na njegov vrh staviti poseban 
uređaj za hvatanje. Za tu se svrhu upotrebljavaju hvataljke prema sl. 25. 
Potreban broj hvataljki određen je zahijevom da ne smiju biti udaljene 
jedna od druge više od 5 m, mjereno po obodu gornjeg ruba dimnjaka. Njih 
treba po obodu dimnjaka raspodijeliti jednoliko i učvrstiti o posebni dvodijelni 
željezni prsten, debeo 10 mm, montiran uz gornji rub dimnjaka, sl. 29. 


hvataljka 








Sl. 28. Hvataljka za tvorničke dimnjake S1. 29. Čelični prsten s hvataljkama zu 
tvorničke dimnjake 


Kod limenih dimnjaka, kao i kod čeličnih tornjeva (radio-tornjeva i tele- 
vizijskih, za bušenje nafte itd.) ne treba postavljati posebne uređaje za hva- 
tanje atmosferskog elektriciteta ni odvode, jer ti objekti vrše ulogu i jednih 
i drugih. Isti je slučaj kod čeličnih cisterni i rezervoara za tekućine i plinove. 
Kako se svi navedeni objekti redovito postavljaju na betonsko postolje, tako 
da su prema zemlji prilično dobro izolirani, treba jedino izvesti solidno 
uzemljenje. 

Kod objekata koji služe za proizvodnju i uskladištenje eksplozivnih i lako- 
zapaljivih tvari, kao što su barut, dinamit, municija, lakovi itd., izvodi se gro- 
mobranska instalacija na poseban način. Naime, kod njih se na sam štićeni 
objekt ne stavlja nikakav zaštitni uređaj, nego se oko njega izvede metalni 
zaštitni kavez, koji s njim nema galvanske veze. Princip takve zaštite prika- 
zuje sl. 30. 

Sada treba reći nešto o međusobnom spajanju zaštitnih gromobranskih 
traka. Ono se u načelu može izvesti na dva načina: preklapanjem ili 
pomoću križnih komada. 

Spajanje preklapanjem dolazi u obzir samo kada se uzdužne osi obiju traka 
poklapaju, sl. 31. Duljina prijeklopa mora iznositi najmanje 100 mm, a spa- 
janje treba izvesti pomoću 2—3 vijka M6 ili M8. Da bi galvanski spoj bio bolji 
i sigurniji, dobro je između traka staviti i olovnu traku debelu 1—2 mm. Trake 

bi se u tom slučaju mogle spojiti i pomoću križnog komada, sl. 32. To su 
dvije kvadratične čelične pločice debele 4 mm, sa stranicama 60 X 60 mm. Trake 
koje spajamo stave se između njih, nakon čega križni komad stegnemo pomoću 
četiri vijka M8. Ako treba spojiti međusobno okomite trake, u obzir dolazi 
jedino primjena križnog komada. U oba slučaja dobro je između traka staviti 
olovni umetak. 

LSRNNNI AI GOOO 

Sl. 30. Princip gromobranske zaštite Sl. 31. Spajanje traka 
tvornica i skladišta eksploziva i sličnih preklapanjem 
materijala 











SL 32. Spajanje traka po- 
moću križnog komada 





2 Električne instalacije 17 

1.2. ODVODI ILI DOZEMNI VODOVI 


Odvodi su oni dijelovi gromobranske instalacije čiji je zadatak da elektri- 
citet iz atmosfere, koji je primio uređaj za hvatanje, najkraćim i — za objekt 
i živa bića u njemu — neopasnim putem odvedu u zemlju. Zbog toga ih treba 
polagati što ravnije, samo s neophodnim promjenama smjera. Moraju biti što 
dalje od prozora i vrata, kao i od onih metalnih masa koje nisu uključene u 
gromobransku zaštitu. 

Odvodi moraju biti od istog materijala od kojega su i ostali dijelovi te 
instalacije. Potreban broj odvoda mora biti izveden u skladu sa željom da se 
ostvari efikasna i ekonomična zaštita, i treba ga prilagoditi svrsi i dimenzijama 
štićenog objekta. 

Kod zgrada općenito vrijedi pravilo: 

ako je tlocrtna površina jednaka ili manja od 50 m, dovoljan je jedan 

odvod, 

ako je tlocrtna površina veća od 50 m?, treba toliko odvoda da vodoravni 

razmak između bilo koja dva susjedna odvoda ne bude veći od 20 m. Jedino 

kod zgrada u kojima se proizvodi ili uskladištuje eksplozivni ili lako za- 
paljiv materijal treba povećati broj odvoda tako da njihov međusobni vo- 

doravni razmak ne bude veći od 10 m. 

Ako zgrada ima samo jedan odvod, on mora imati presjek najmanje od 
100 mm: ako postoje dva ili više odvoda, njihov pojedinačni presjek smije 
biti 50% manji, dakle mora iznositi barem 50 mm. Pri polaganju odvoda mo- 
ramo nastojati da upotrijebimo što dulje komade kako bi broj spojnih mjesta 
bio što manji. Da se smanji opasnost preskoka munje s odvoda na objekt, treba 
sva potrebna koljena izvesti s polumjerom zakrivljenosti najmanje od 200 mm, 
a promjena smjera smije iznositi najviše 90%. 

Odvodi mogu biti umjetni ili prirodni Umjetni su odvodi oni koje 
izrađujemo od već spomenutog materijala specijalno samo za gromobrane. 
Položiti ih možemo vidljivo iznad žbuke ili nevidljivo u žbuku. Polaganje nad 
žbukom ima doduše tu prednost da je instalacija pregledna i pristupačna, pa 





Sl. 33. Stezaljka za spajanje 
zaštitne trake s kišnim  žlijebom Sl. 34. Prijelaz $ krova na zid 

je lakše kontrolirati i eventualni popravak, no kako ne djeluje ukrasno, danas 
se kod zgrada gdje je ukrasni moment veoma važan redovito polažu u žbuku 
(stambene zgrade, škole, muzeji itd.). 

Gornjim krajem priključimo odvod na odgovarajući dio uređaja za hva- 
tanje. Ako je to gromobranska traka, izvodi se spoj pomoću križnog komada, 
a ako je to rubni lim, spajanje se izvodi na već opisani način lemljenjem. Na 
mjestu gdje odvod prelazi s krova na zid treba načiniti luk s polumjerom za- 
krivljenosti od 200 mm ili više. Ako on prelazi preko kišnog žlijeba, treba ga 
s njim spojiti pomoću posebne stezaljke prema sl. 33. Ta je stezaljka izvedena 
tako da ne treba prekidati iraku na spojnom mjestu. Odvode treba učvrstiti o 
zid što bliže mjestu gdje traka prelazi s krova, ne zanemarujući zahtjev o mini- 
malnom polumjeru zakrivljenosti, sl. 34. Za učvršćivanje odvoda o zid služe 
nosači, od kojih jednu izvedbu prikazuje sl. 35. Pomoću takvih nosača učvr- 
šćuju se odvodi u žbuci i nad njom, pri polaganju u žbuci najveći razmak 
između njih smije biti 1,5 m, a pri polaganju nađ žbukom najviše 2 m. Pri 
polaganju u žbuci postoji, naime, opasnost da odvod, zbog većeg toplinskog 
koeficijenta rastezanja nego što ima žbuka, ošteti je ako je razmak između 
nosača prevelik. 

Pri polaganju u žbuci ne treba smetnuti s uma da ona sadrži kemijski 
agresivnih materijala, među ostalim i vapno, koji djeluju korozivno pa bi u 
razmjerno kratko vrijeme mogli smanjiti presjek odvoda, a time i kvalitetu 
zaštite. Od te opasnosti štitimo odvode tako da na njih prethodno navučemo 
tanku plastičnu cijev. 

Kao prirodni odvodi mogu nam poslužiti razne metalne mase koje su 
položene vertikalno iz drugih razloga, ali svojim materijalom i dimenzijams 
mogu uspješno nadomjestiti gromobransku traku: to su kišne cijevi, vertikalne 
čelične šipke armiranobetonskih kon- 1 
strukcija, čelični stupovi i sl. Sa sE 

| 





Vertikalna kišna cijev može nam 
poslužiti kao odvod ako joj je lim debeo 
barem 0,55 mm. U tom slučaju mora 
takva cijev tvoriti po čitavoj svojoj du- 
žini galvansku cjelinu. Ako se pregle- 
dom uvjerimo da na mjestima gdje je 





mjerni spoj 

Sl. 35. Nosač za gromobranski SL. 36. Limena željezna kutija za 
odvod mjerni spoj 

lemljena spoj nije pouzdan, treba izvesti dodatno lemljenje. Za tu svrhu služimo 
se obujmicom, sl. 20, Zaštitnu traku učvrstimo bez prekidanja o kišni žlijeb 
pomoću stezaljke, sl. 25. 

Čelične šipke kojima se armiraju betonske konstrukcije možemo iskori- 
stiti kao odvođe, ali samo ako je na odabranim mjestima svarivanjem ostvaret: 
dobar i pouzdan galvanski spoj od podruma do krova. Na svakom takvom 
mjestu dovoljno je iskoristiti samo jednu šipku ako joj promjer iznosi najmanje 
8 mm (odgovara presjeku 50 mm?): kod manjeg promjera šipki treba ih uzeti 
toliko da njihov zajednički presjek iznosi najmanje 50 mm". 

Općenito dobivamo minimalno potreban broj odvoda tako da opseg objekta. 
podijelimo sa 20, jer će u tom slučaju njihov međusobni razmak iznositi 20 m 
ili manje, kao što zahtijevaju propisi. Odvode postavljamo uz uglove zgrade, 
a ostale nastojimo raspodijeliti što ravnomjernije po opsegu objekta. 

Za svaku gromobransku instalaciju mora se osigurati mogućnost svako- 
vremenog mjerenja i kontrole veličine oipora uzemljenja. Za tu svrhu moramo 
u svakom odvodu predvidjeti tzv. mjerni spoj. To je tako izvedeno spojno 
mjesto da se u bilo koje vrijeme dade odspojiti odgovarajućim alatom i na taj 
način nam omogućuje da uređaj za hvatanje atmosferskog elektriciteta gal- 
vanski odvojimo od uzemljivača, kako bismo mjerenjem mogli odrediti vri- 
jednost otpora uzemljenja. Ovaj bi postupak trebalo obavljati u za to propi- 
“ sanim vremenskim razmacima, ali svakako barem 
jedanput godišnje. Svrha mu je da ustanovimo iz- 
nosi li otpor uzemljenja još uvijek manje od mak- 
simalno dozvoljene vrijednosti: ako se pokaže da 
je postao nedozvoljeno velik, treba uzemljenje 


Z 
Z 


g 

RS poboljšati. 
mai Pri dosad spomenutom načinu polaganja od- 
S voda iznad žbuke ili u njoj možemo mjerni spoj 
ostvariti bilo preklapanjem prema sl. 31. bilo 
SŠ primjenom križnog komada prema sl. 32. Ako 
S £ su odvodi položeni u žbuci, tađa se na mjestu mjer- 
a nog spoja ugradi u zid limena željezna kutija pre- 
N s|S8 ma sl. 36. Mjerni spoj izvodi se 1,75 m visoko od 
SN S zemlje. 
RV ž Ako kao odvod upotrijebimo kišnu cijev, onda 
NU se prijelaz s nje na uzemljivačku traku vrši po- 
N moću jednake obujmice kojom smo izveli prijelaz 
R = sa zaštitne trake na krovu na kišnu cijev: ona 
< se stavlja 1,75 m iznad zemlje i ujedno služi kao 
x 





d zemlja mjerni spoj. 
PISOV ODORA PSI JR : : okalaa 

iki 2 : Od mjernog spoja odlazi k uzemljivaču gro- 

mobranska traka 25 X 4 mm ili 30 X 3,5 mm. Ako 

su odvodi položeni nad žbukom, traku treba zašti- 

titi od mehaničkih oštećenja. To se obično izvodi 

SL 37. Mehanička zaštita pominiu EVE ili U-željeza, koje se učvršćuje o 

dozemnog voda zid pomoću dva vijka, sl. 37. 

Broj odvoda kod dimnjaka ovisi o njegovoj visini: do visine od 30 m po- 
treban je jedan odvod, kod visine između 30 i 60 m potrebna su dva odvoda, 
a kod onih iznad 60 m tri odvoda. Bez obzira na broj odvoda, jedan se svakako 
mora položiti u neposrednoj blizini penjalica, kako bi se i one mogle obavezno 
uključiti u gromobransku instalaciju. Radi lakšeg spajanja s penjalicama, koje 
su izrađene od okrugla željeza promjera 20 mm, upotrijebimo u ovom slučaju 
za odvode također okruglu žicu promjera 8 ili 10 mm. Takvi okrugli odvodi 
učvršćuju se nosačima, sl. 38. 














SL. 38. Nosač za okru- 
gli vod, za učvršćiva- Sl. 39. Stezaljka za spajanje penjalica 1 zaštitnih 
mje u opeku lukova s okruglim odvodđom 


U gromobransku instalaciju moramo uključiti barem svaku treću penjalicu, 
i to pomoću stezaljke, sl. 39. Oko penjalica postavljaju se zaštitni lukovi od 
okrugla željeza da spriječe pad penjača. Promjer njihova željeza obično je 
jednak kao i penjalica. Zaštitni su lukovi vertikalno međusobno udaljeni oko 
2 m. Svakoga treba uključiti u gromobransku instalaciju pomoću stezaljke, 
sl. 39. 

Ako su na dimnjaku dva odvoda, treba ih položiti dijametralno suprotno, 
a kod dimnjaka s tri odvoda oni se rasporede u razmaku od 120%. 

Ovdje se mjerni spojevi izvode također na visini od 1,75 m, i to pomoću 
posebne spojnice koja ujedno omogućuje prijelaz s okrugle žice na traku 
25 X 4 mm ili 30 X 3,5 mm, sl. 40. 

Kod radio-tornjeva i televizijskih tornjeva ne treba ni uređaja za hvatanje 
ni odvoda, jer njihova željezna konstrukcija vrši ulogu i jednog i drugog. No, 
kako su oni nasađeni na betonska postolja, treba ih jedino opskrbiti pouzdanim 
uzemljenjem. Svaku njihovu nogu treba spojiti s uzemljivačem trakom 25 X 4 
mm ili 30 X 3,5 mm. Spojna mjesta, koja služe ujedno i kao mjerni spojevi, 
izvode se 1 m iznad zemlje. Radi ostvarivanja dobrog galvanskog spoja navari 
se na svaku nogu jedna željezna pločica s dva privarena vijka M8, pomoću 
kojih će se izvesti priključak dozemne trake prema sl. 41. 

Kod zgrada koje služe za proizvodnju ili uskladištenje lako zapaljivih od- 
nosno eksplozivnih materijala poveže se zaštitni metalni kavez s uzemljivačima 

pomoću odvoda s mjernim spojem na 
svakom stupu, dakle na svakih 10 m vo- 
doravnog razmaka. Kod drvenih stupova 
odvodi se učvršćuju pomoću nosača, sl. 
42, a mjerni spoj izvodi se na visini 
od 1,75 m spojnicom, sl. 40. Naime, ove 
se instalacije redovno izvode okruglom 
željeznom žicom 8 mm promjera do 
mjernog spoja, a od mjernog spoja do 
uzemljivača željeznom trakom. Ako su 
stupovi željezni, osdvodi se na njima 
učvršćuju nosačima, sl. 43, ili na način 
prema sl. 41. 





j Kod metalnih rezervoara za zapa- 

S1. 40. Spojnica za prijelaz s okrugle  ljive tekućine ili plinove treba izvesti 

žice na traku priključak na uzemljivače na dva, tri 

ili četiri mjesta. Broj priključaka ovisi 

o vodoravnim dimenzijama rezervoara: na četiri mjesta treba izvršiti uzemljenje 

kod rezervoara koji ima promjer veći od 20 m. Međutim, često se i manji 

rezervoari izvode s četiri priključka, pogotovo u krajevima koji su karakterizi- 

rani čestim udarima munja. Svaki se 

priključak izvodi kao mjerni spoj 1 m 

iznad betonskog postolja, kao što je pri- 
kazano na sf. 41. 


Ako su na rezervoaru izvedena dva 
priključka, treba ih ostvariti na dva 





privarena 
pločica 





Sl. 42. Nosač za 


Sl. 41. Priključak učvršćivanje Sl. 43. Nosač za 
dozemnog voda na gromobranskih vodova učvršćivanje od »da o 
željezni nosač o drvo željezni sti) 


22 








dijametralno suprotna kraja prema sl. 44: kod tri priključka izvode u među- 
sobnom razmaku pod kutom od 120% prema sl. 45. a kod četiri priključka 
raspoređuju se pod kutom od 90% prema sl. 46. Svaki priključak poveže se s 
uzemljivačem pomoću prije navedenih traka. 

| | 





SU 44. Rezervour s dva Sl. 45. Rezervoar s tri St. 46. Rezervoar s četiri 


priključka na priključka na priključka na 
uzemljivače uzemljivače uzemljivače 


Ako je rezervoar betonski, treba ga opskrbiti kompletnim gromobranskirm 
uređajem. Uređaj za hvatanje izvodi se kao zaštitna mreža s temeljnim prstenom 
uzduž rubova objekta. Prema dimenzijama rezervoara nadopunjujemo zaštitni 
prsten poprečnim vodovima u mrežu, čije očice ni u jednom smjeru ne prelaze 
5 m, Kao odvode možemo upectrijebiti vertikalne šipke betonskog željeza ili po- 
sebno položene odvode. 


1.3. UZEMLJIVAČI 


Zaštitna moć gromobranske instalacije ovisi uvelike o kakvoći njezina 
uzemljenja. Samo propisnim i savjesno izvedenim uzemljenjem može takva 
zaštita ispravno funkcionirati. 

Uzemljenje tvore uzemljivači, tlo u koje su oni ukopani i vodovi pomoću 
kojih su uzemljivači galvanski spojeni s uređajem za hvatanje atmosferskog 
elektriciteta. 

Uzemljivač je metalni predmet koji je na određeni način ukopan u zemlju 
sa svrhom da struju munje odvede hladno u zemlju, bez opasnosti za štićeni ob- 
jekt. Izvođenju uzemljenja i izboru vrste uzemljivača treba zato obratiti najveću 
pažnju. 

Uzemljivači mogu biti 

1.3.1. umjetni i 

1.5.2. prirodni. 


1.3.1. Umjetni uzemljivači 
Kao umjetni uzemljivači mogu poslužiti 
1.3.1.1. ploče, 


1.5.1.2. cijevi i 
21.3.1.3 trake. 


S obzirom na način polaganja, ploče i cijevi pripadaju tzv. dubinskim 
uzemljivačima, a trake površinskim uzemljivačima. 


ID 
KEJ 


1.3.1.1. Ploče 


Ploče smijemo upotrijebiti kao uzemljivače samo ako je tlo sitnozrnalo 
(ilovača, crnica, sitni pijesak) i ako je podzemna voda blizu površine zemlje. 
One moraju imati minimalnu jednostranu površinu od 0,5 m? i najmanju deb- 
ljinu od 3 mm. Tanje bi se ploče pod nejednolikim pritiskom zemlje mogle 
izvitoperiti, pa bi to moglo smanjiti pritisak ili dodirnu površinu između ploče 
i zemlje, što bi se očitovalo u povećanju otpora uzemljenja. Iz istog razloga 
treba ploče uvijek ukopati u vertikalnom položaju: pri vodoravnom polaganju 
mogla bi se također smanjiti aktivna površina ploče zbog slijeganja zemlje, 
sl. 47. Ploču bi uvijek trebalo ukopati tako du- 
boko da bude neprestano u dodira s vlaž- 
nom zemljom, dakle do podzemne vode. Radi 
boljeg kontakta treba zemlju oko ploče dobro 
nabiti. 

Dozemna traka priključuje se pomoću dva 

SU. 47. Neispravno ukopan vijka M8. Traka i ploča moraju se prekrivati na 
pločasti uzemljivač dužini od najmanje 100 mm; spojno mjesto može 
se dodatno još i zavariti. 

Danas su ploče kao uzemljivači praktički izgubile važnost, i to zbog opse- 
žnih zemljanih radova prilikom ukapanja ili zbog činjenice što se samo u 
rijetkim slučajevima može naići dubije od 2 metra na dovoljno sitnozrnat 
sastav tla koje je uz to i vlažno. 

1.5.1.2. Cijevi (sonde) 


Cijevni uzemljivači dolaze u obzir i onda ako teren nije sitnozrnat, pa čak 
i ako je podzemna voda dosta duboko ispod površine zemlje. Uvijek ih ireba 
polagati u vertikalnom položaju i -— ako terenske prilike dopuštaju — u toli- 
koj dubini da im gornji kraj bude od površine zemlje udaljen barem 0,8 m, 
kako bi i za jakih zima bile okružene nesmrznutom zemljom. Poznato je da je 
smrznuta zemlja dobar izolator, pa bi se pri dodiru s njom povećao otpor 
uzemljenja. 

Uzemljivačke cijevi moraju biti od pocinčana željeza, najmanje 4 m duge 
i promjera 1—2 cola. Iznimno mogu biti duge samo 3 m, ali samo ako im je 
donji kraj barem 2 m ispod razine podzemne vode, dakle ako je najmanje %, 
cijevi u dodiru s vlažnom zemljom. 

Priključak dozemnog voda na cijevni uzemljivač izvodi se pomoću dvo- 
struke obujmice koju prikazuje sl. 48. To su zapravo dvije obujmice od 
pocinčane željezne trake 40 X 3 mm, koje se učvršćuju blizu gornjeg kraja 
cijevi u međusobnoj udaljenosti od 10 mm. Svaka se oko cijevi stegne dvama 
vijcima M10, od kojih jedan služi ujedno za pričvršćenje dolaznog dozemnog 
zaštitnog voda. 

Rupa u koju ukopavamo cijev obično nije toliko duboka koliko odgovara 
dužini cijevi i željenoj dubini ukopa, pa treba cijev dodatnim zabijanjem utje- 
rati u zemlju na željenu dubinu. Da bismo to izveli bez većeg napora, treba 
cijev na donjem kraju prethodno zašiljiti. To se obavlja kovanjem, sl. 498. 
Kad zabijamo, ne smijemo čekičem udarati izravno po gornjem kraju cijevi 
jer bi se ta cijev mogla rasevasti još prije nego što je dovoljno duboko utjeramo 


24 





u zemlju. Zato se prethodno na taj kraj cijevi mora staviti deblji komad drveta, 
po kojemu se udara. 

















St. 48. Obujmica zau priključak trake SL. 49. Kovanjem stanjeni donji kraj 
na cijevni uzemljivač Cijevnog uzemljivača 


Ako je podzemna voda previše duboko, a da bismo cijev mogli ukopati u 
vlažnu zemlju, bolje je umjesto jedne cijevi ukopati tri. Ukopavaju se jednako 
duboko, a rasporede u obliku jednakostranog trokuta: udaljenosti među cijevima 
moraju biti barem dva puta veće od njihove dužine, sl. 50. Ako smo npr. 
upotrijebili cijev od 3 m, svaka stranica trokuta mora biti dugačka najma- 
nje 6 m. 





S1. 50. Uzemljenje pomoću 3 cijevi 





1.3.1.3 Trake 


Trake, kao izv. vodoravni ili površinski uzemljivači, najopćenitiji su tip 
uzemljivača jer ih možemo polagati u bilo kojoj dubini, čak i tamo gdje je sloj 
zemlje debeo svega nekoliko centimetara. Njihova prednost dolazi npr. kod nas 
do izražaja u Primorju i Dalmaciji, gdje je sloj zemlje tanak, pa onemogućuje 
primjenu drugih vrsta uzemljivača. 


Za tu svrhu upotrijebimo trake 25 X 4 mm ili 30 X 3,5. mm. Ako to debljina 
sloja zemlje dopušta, treba ih polagati barem 0,8 m duboko. Dozemni vod pri- 
ključuje se na trakasti uzemljivač pomoću križnih komada. Da bi spoj bio 
trajan i siguran, svako spojno mjesto treba zaliti rastaljenim olovom, a zatim 
bitumenom. 


Ako je uzemljenje gromobranske instalacije izvedeno s nekoliko uzemlji- 
vača, dobro ih je međusobno povezati posebnom trakom, položenom na istoj 
dubini na kojoj su ukopani dozemni vodovi do pojedinih uzemljivača. Ako je 
ikako moguće, treba taj spojni vod izvesti kao kružni vod, tj. u obliku 
zatvorenog prstena oko čitavog objekta, najmanje 2 metra daleko od njegovih 
temelja, sl. 51. Na taj kružni vod treba ujedno priključiti i sve one uzem- 
ljene okolne metalne mase (cijevi vodovoda i bunara, uzemljenja susjednih 
zgrada i sl.) koje su od njega udaljene manje od 20 m, Danas se u mnogo 
slučajeva objekti uzemljuju samo polaganjem takvog kružnog voda. 


Kod objekata koji se nalaze u 
neposrednoj blizini rijeka, jezera 
ili mora iznimno se uzemljivači 
mogu staviti u vodu ako se nikako 
ne može izvesti uzemljenje u tlu 
na obali. Na mjestima gdje su 
uzemljivači stavljeni u vodu opa- 
sno se zadržavati za vrijeme ne- 
vremena. Zato u njihovoj nepo- 
srednoj blizini moramo vidljivo 
postaviti napise s upozorenjem na 
opasnost. Uzemljivači se ne smiju 
stavljati u bunare. 





SL. 51. Kružni vod u obliku 
zatvorenog prstena 


1.3.2. Prirodni uzemljivači 


Često možemo na ekonomičan način ostvariti dobro i sigurno uzemljenje 
ako za tu svrhu iskoristimo metalne mase i predmete koji su zbog neke druge 
namjene položeni u zemlju. To su vodovodne ili bunarske cijevi i sl. 


Vodovodna mreža je veoma dobar uzemljivač zbog velike dodirne površine 
između njezinih cijevi i tla, naravno, ako su cijevi metalne. Ako takvu mrežu 
upotrijebimo kao uzemljivač, na nju smijemo priključiti najviše dva odvoda 
istog objekta, ali uz to treba ukopati barem još jedan umjetni uzemljivač. 

Dozemni vod gromobranske instalacije treba na vodovodnu mrežu priključiti po 
mogučnosti ispred vodomjera, sl. 52, dakle prije nego cjevovod ulazi u objekt. 
Ako se to nikako ne može izvesti, gro- 
mobranska instalacija smije se priklju- p> < 
čiti na tu mrežu i unutar zgrade, ali u 
tom slučaju treba električki premostiti / 
sve vodomjere i slične naprave koje 
se nalaze između mjesta priključka 
gromobranskog voda i dijela cjevovoda, 
položenog u zemlji, sl. 53. Ni u jednom 
se objektu ne smijemo vodovodnom in- 
stalacijom koristiti istovremeno i za 
gromobransko uzemljenje i za zaštitno 
uzemljenje jake ili slabe struje. 











vodomjer 


SL. 52. Gromobranski vod 
je priključen na vodo- 
vodnu mrežu ispred 
vodomjera 





/ 7 7T7TI keramička cijev 
premošteni vodomjer 
S1. 54. Zaštitna keramička cijev za kri- 


SL, 535. Premoštenje vo- žanje gromobranskih vodova s cijevima 

domjera kada je zuštitni plinskih instalacija ili centralnog grija- 

vod priključen na vodo- nju odnosno kabelima jake ili slabe 
vod iza njega struje 


Cijevi plinskih instalacija ili centralnog grijanja ne smijemo nikada isko- 
ristiti kao uzemljivače. Međutim, ako je gromobranski odvod ili uzemljivač 
udaljen od cijevi spomenutih instalacija manje od 3 m, treba ga obavezno 
s njima galvanski spojiti. Križanje gromobranskih odvoda ili uzemljivača sa 

m spomenutim cijevima treba uvijek izvoditi pod pravim kutom i najmanje 3 m 
daleko. Ako zbog osobitih okolnosti ne možemo takav razmak ostvariti, moramo 
gromobranski vod do uzemljivača uvući u zaštitnu cijev od nevodljivog i ne- 
higroskopnog materijala, npr. u pocakljene keramičke cijevi. Ove zaštitne cijevi 
moraju biti tako duge da udaljenost cjevovoda od oba njihova kraja iznosi 
najmanje 3 m, sl. 54. Sve što je rečeno za križanje s cijevima plinskih insta- 
lacija i centralnog grijanja vrijedi i za križanje s kabelima jake ili slabe 
struje. 








1.4. OTPOR UZEMLJENJA 


Zadatak je uzemljivača da omoguće lak prijelaz munje s gromobranske 
instalacije u zemlju, pa zato pri projektiranju i izvođenju uzemljenja treba 
osobitu pažnju obratiti veličini njihova otpora. U neposrednoj blizini uzem- 
ljivača je dodirna površina između njega i okolnog tla mala, pa je velik i otpor 
na mjestu gdje struja munje prelazi iz uzemljivača u zemlju: na tom je mjestu 
velika i gustoća struje atmosferskog pražnjenja. S porastom udaljenosti od 
uzemljivača raste presjek kojim struja pražnjenja prolazi. Time se sve više 
smanjuje gustoća struje, kao i otpor što ga toj struji pruža tlo. 20 m daleko taj 
jetzv. otpor rasprostiranja R, praktički jednak nuli, isto kao i gu- 
stoća struje pražnjenja. 

Pod otporom rasprostiranja razumijevamo prema tome oipor što ga tlo kao 
geološki vodič pruža struji atmosferskog pražnjenja na dijelu između uzemlji- 
vača i onog područja u kojemu je gustoća te struje već jednaka nuli. Veličina 
tog otpora ovisi prije svega o vrsti tla, zatim o obliku i dimenzijama uzemlji- 
vača: izražava se u omima. Vodljiva sposobnost određene vrste tla karakterizi- 
rana je specifičnim otporom tla g. Pod tim se otporom razumijeva 
oipor kocke dotične vrste zemlje čije su stranice veličine 1 m. Prema tome je 
specifični otpor određen izrazom: 


R-:A im? 
dr gpiskičis sma dare om * m, 








Specifični otpor tla zavisi od niza činilaca, kao što su dimenzije čestica tla, 
vlažnost i temperatura ila, vrsta tla itd. Iz toga proizlazi đa specifični otpor tla 
ne može biti konstantan, nego se neprestano mijenja ovisno o atmosferskim 
prilikama. Tako će on biti malen npr. za vrijeme kišne sezone, a neusporedivo 
veći za vrijeme ljetne suše. 


U tablici I navedene su vrijednosti specifičnog otpora tla za razne 
vrste zemljišta. 


Tablica I 
Vrsta zemljišta Specifični otpor tia 
uom-m 
močvara 30 
ilovača, oranica, vlažan sitni pijesak 100 
vlažan krupni pijesak 200 
suh sitni pijesak 500 
suh krupni pijesak, šljunak 1 000 
kamen 3 000 





Osim otpora rasprostiranja, uzemljenje sadrži još i otpor odvoda s otporom 
uzemljivača, kao i prijelazni otpor između uzemljivača i tla. Kako je vlastiti 
otpor odvoda i uzemljivača s obzirom na otpor rasprostiranja malen, možemo 
ga zanemariti. To isto vrijedi i za prijelazni otpor između uzemljivača i tla, pa 
kod proračuna uzimamo u obzir samo otpor rasprostiranja R,. Izvedba i ra- 
spored uzemljivača moraju biti takvi da otpor rasprostiranja bude što manji. 

Kod zemljišta čiji je specifični otpor tla manji od 250 om +m. smije otpor 
rasprostiranja jednog uzemljivača — kod zgrada bez opasnosti od eksplozije — 

iznositi najviše 10 om, a kod zgrada s opasnošću od eksplozije, kao i kod dim- 
njaka, tornjeva i sl. ne smije iznositi više od 5 om. Ako je specifičan otpor tla 
veći od 250 om * m, ne smije otpor uzemljenja biti veći od !/,; odgovarajućeg 
specifičnog otpora tla. 

Kod cijevnih uzemljivača računa se otpor rasprostiranja prema izrazu: 





= 0 nož 
kkk ini VA om, 
gdje je 
Rr... otpor rasprostiranja u om, 
O... Specifični otpor tla u om * m, 
1... dužina cijevi u m i 
d... vanjski promjer cijevi u m, 


Kod trakastih uzemljivača izraz za otpor rasprostiranja glasi: 





gdje je 
H... dubina ukopa trake u m, 
d... polovica širine uzemljivačke trake u m: kod trake 25 X 4 mm prema 


25 
tome jed = -—7 = 125 mm = 0,0125 m. 


U oba izraza In znači prirodni logaritam. 


Svako drvo u blizini objekta koje ga nadvisuje predočuje dodatnu opasnost, 
jer ako u nj udari munja, može doći do preskoka s drva na objekt mimo njegove 
gromobranske instalacije. Da bi se ta opasnost otklonila, a drvo je od objekta 
udaljeno manje od 10 m i nadvisuje ga, jedan odvod gromobranske instalacije 
objekta mora biti postavljen u najvećoj blizini drveta, a sve grane koje su 
objektu bliže od 2,5 m treba odrezati. Još je bolje ako se i na drvetu izvede 
gromobranska instalacija tako đa se na njegovu najvišem dijelu postavi hva- 
taljka duga 1,5 m, koja se putem odvoda poveže s uzemljivačem objekta. 


1.5. RADIOAKTIVNI GROMOBRAN 


Kod ove vrste gromobrana koristimo se činjenicom da radioaktivne mate- 
rije imaju svojstvo intenzivnog ioniziranja okolnog prostora. Ako, dakle, iznad 
štićenog objekta postavimo posudu s takvom materijom, lo će u zraku oko nje 
biti mnogo slobodnih pozitivnih i negativnih naboja, koji će u električnom polju 
između oblaka i zemlje stvoriti jaku dvojnu struju, dodatno ionizirajući pri 
tome atmosferu. Takvim povećanjem vodljivosti atmosfere povećat će se i 
vjerojatnost pražnjenja oblaka kroz gromobran. 

Kao izvor radioaktivnog zračenja upotrebljavamo danas kobalt Co 60, koji 
se nalazi u zatvorenoj aluminijskoj kutiji smještenoj u debelom olovnom ta- 
njuru: olovo sprečava širenje radioaktivnih zračenja prema dolje i tako štiti 
ljude od štetnog djelovanja zračenja. Radi sigurnosti mora se kontejner s radio- 
aktivnim izvorom nalaziti najmanje 2 m iznad površine kojom se kreću ljudi, 

Kontejner je montiran na vrhu izolatora kroz koji prolazi šiljasta čelična 
šipka, što služi kao hvataljka, sl. 55, a pričvršćena je na čeličnu cijev od 2 cola. 
Čelična cijev koja služi kao nosač radioaktivne hvataljke mora se uzemljiti 
pomoću dva odvoda 25 X 4 mm. 






posuda sa kobatom 


olovo 





izolator — 


FeZn 25x4 





FeZn 25x4--— 3; 


Sl. 55. Princip radioaktivnog gromobrana 


S vremenom radioaktivnost kobalta opada, pa se smanjuje i stupanj ioniza- 
cije zraka, a time i veličina zaštitne zone gromobrana. Zato treba otprilike 
svakih 5—6 godina skinuti aluminijsku kutiju i njezin sadržaj zamijeniti novim. 

Prednost je ove vrste gromobrana što se samo jednim rnože zaštititi neko- 
liko objekata ako se oni nalaze u njegovoj zaštitnoj zoni. Ti se gromobrani po- 
stavljaju ili na objekt ili na poseban stup koji se nalazi uz objekt, odnosno 
u središtu prostora na kojemu su smješteni objekti koje oni treba da štite. 





